Pressemelding fra Klingel 21.06.2018 

Sporty høstkolleksjon fra Klingel

**Matchende sett og myke materialer – denne høsten henter moten inspirasjon fra sportens verden. Behagelige joggebukser og collegegensere får nytt liv når Klingel lanserer klær i fløyelsmaterialer og med skimrende detaljer. Koboltblå er en het farge denne høsten og leder tankene til treningstøy og idrettsarenaer**.

Høsten 2018 tar de behagelige og myke plaggene steget ut av treningslokalene og inn i moteuniverset. Detaljene oser av sport, men har samtidig fått en glamorøs touch. Vi snakker om langsgående pyntebånd, snorer med stener og skimrende, elastiske kanter i metallic stil.

– Vi ser også mange matchende over- og underdeler. Joggedressen blir oppdatert med materialer som fløyel og strikk, sier Janna Roosch, PR-ansvarlig hos Klingel Norge.

**Pyntet eller avslappet**

Et matchende sett kan enkelt kles opp eller tones ned, avhengig av hvilke sko og tilbehør man bruker. Sneakers forsterker den sporty stilen, mens et par pumps gjør antrekket mer egnet for festlige anledninger.

Dersom man ikke ønsker et helt sett, så er den behagelige, sporty buksen med langsgående bånd et ideelt nøkkelplagg. Den er perfekt å matche med en klassisk, hvit skjorte for en mer avslappet og samtidig elegant stil.

– Å kle seg pent og behagelig har aldri vært enklere. Man kommer langt bare med et enkelt plagg som tilfører en sporty touch, sier Janna Roosch.   
Sportstrenden er leken og fungerer uansett størrelse, høyde og alder. Hos Klingel finnes klærne alltid i et bredt størrelsesspenn, og mange av de myke buksene finnes for eksempel i korte størrelser for dem som er under 165 cm.

**Fuskepels og ruter**

Fuskepels er en annen favoritt denne sesongen – både som ytterplagg og som innslag på krager, hetter, vesker og sko.

Ruter og blomster har vært populært lenge, og preger også motebildet denne høsten. Fargeskalaen med pudderrosa og rødtoner er også fortsatt populær, og sommerens trendfarge lavendel går over i en dypere lilla som heller mot plomme. Nye farger denne høsten er knall magenta og koboltblå, som også leder tankene til treningstøy og idrettsarenaer.

La høstsesongen begynne. Klar, ferdig, gå!

*Kolleksjonen ligger ute for salg på [www.klingel.no](http://www.klingel.se/" \t "_blank) og i Klingels katalog.*

Last ned høyoppløselige bilder: <http://www.mynewsdesk.com/se/klingel/latest_media>

**For ytterligere informasjon, bilder og bestilling av prøveplagg:**

Janna Roosch,  PR-ansvarlig Klingel  
Mobil: 0046 730-27 23 69  
[janna.roosch@klingel.se](mailto:janna.roosch@klingel.se)

**For informasjon om Klingel:**

Carina Bergudden , daglig leder Klingel   
Mobil: 0046 706-68 60 86  
[carina.bergudden@klingel.se](mailto:carina.bergudden@klingel.se)